# Lisa 3. Hankelepingu projekt

# \_.\_.2022

# HANKELEPING nr \_\_\_\_

#

**Peipsiääre Vallavalitsus** (edaspidi Ostja) registrikoodiga 77000192, aadress Tartu mnt 4, Alatskivi alevik, Peipsiääre vald, 60201 Tartu maakond, keda Peipsiääre valla põhimääruse alusel esindab vallavanem Piibe Koemets ja **\_\_\_\_\_** (edaspidi Müüja) registrikoodiga \_\_\_\_ ja keda esindab \_\_\_\_\_\_\_ ning keda eraldi nimetatakse edaspidi Pooleks või koos Poolteks, sõlmisid käesoleva hankelepingu (edaspidi Leping) alljärgnevas:

1. Lepingu ese

Lepingu alusel Müüja müüb ja Ostja ostab vastavalt Ostja korraldatud lihtsustatud korras hanke „Sorteerimisprügikastid Peipsiääre allasutustesse“ tulemusele prügisorteerimismoodulid.

* 1. Lepingu raames kohustub Müüja:
		1. müüma hangitud prügisorteerimismoodulid vastavalt pakkumuses toodud kogustele ja hindadele;
		2. transportima prügisorteerimismoodulid Peipsiääre Vallavalitsuse aadressile 3 kuu jooksul lepingu sõlmimisest.
1. Lepingu dokumendid

Leping koos lisadega. Lepingu lahutamatu lisa on Müüja poolt Ostjale esitatud kirjaliku lihthanke \_.\_.202\_.a hinnapakkumine \_\_\_\_\_\_, mis on koostatud lihtsustatud korras hanke „Sorteerimisprügikastid Peipsiääre allasutustesse““ alusel.

1. Täitmise tähtaeg

Müüja kohustub müüma ja tarnima Lepingu objektiks oleva kauba 3 kuu jooksul lepingu sõlmimisest**.**

1. Kauba tarne ja maksetingimused
	1. Hanketingimuste ja lepinguga kooskõlas müüdud kauba eest kohustub Ostja Müüjale tasuma (ilma km-ta) eurot. Hind koos käibemaksuga (km-ga).
	2. Kauba üleandmise kohta vormistab Müüja üleandmise-vastuvõtmise akti (edaspidi Akt) kahes eksemplaris ja esitab need Ostjale allkirjastamiseks. Akt sisaldab kauba artiklite numbrit või nimetust, kauba artiklite arvu ja ühikuhindu.
	3. Ostja kohustub üleandmise-vastuvõtmise akti kolme tööpäeva jooksul üle vaatama. Juhul, kui Müüja on Lepingust tulenevad kohustused täitnud ja Ostjale esitanud Akti allkirjastamiseks ning Ostja ei ole esitanud põhjendatud pretensioone Kauba tarne osas kolm tööpäeva jooksul peale üleandmis-vastuvõtmisakti esitamist loetakse Kaup vastu võetuks.
	4. Ostjal on õigus keelduda Kaupa vastu võtmast ja Aktile alla kirjutamast, kui Kaup ei vasta Lepingu tingimustele. Sellisel juhul esitab Ostja Müüjale kolme tööpäeva jooksul Akti esitamisest oma põhjendatud pretensioonid.
	5. Ostja poolt kinnitatud Akti põhjal koostab Müüja arve ja esitab selle Ostjale e-arvena. Ostja tasub akti alusel esitatud arve 14 kalendripäeva jooksul alates arve esitamisest.
	6. Ostja tasub Müüjale tellimuskirja kohase Kauba eest maksumuse tabelis esitatud ühikhindade alusel.
2. Müüja kohustused ja õigused
	1. Teostama Kauba tarne Lepingus määratud tähtaegadel vastavalt Lepingu tingimustele;
	2. Hankima ise Lepingu nõuetekohaseks täitmiseks vajaliku tööjõu, transpordi, materjalid ja seadmed;
	3. Kui Kauba tarnel ilmnevad asjaolud, mis ei olnud teada Lepingu sõlmimisel, on Müüja kohustatud koheselt informeerima nendest asjaoludest Ostjat.
3. Ostja kohustused ja õigused
	1. Ostja kohustub tasuma Lepinguga kooskõlas oleva Kauba eest Lepingu punktis 4 kokkulepitud hinna.
	2. Ostjal on õigus keelduda kaupade vastuvõtmisest, kui need ei vasta käesolevas Lepingus kokkulepitud kirjeldustele või on defektsed.
4. Garantii
	1. Lepingu alusel soetatud Kaubale peab kehtima vähemalt 2-aastane garantii Kauba tootja tingimuste alusel ja tähtajaga.
	2. Müüja garanteerib kauba vastavuse Eestis kehtivatele nõuetele ning kohustub nendest kõrvalekaldumisel kompenseerima Ostjale sellest põhjustatud kahju, mis hõlmab nii Kauba transpordi, selle vastuvõtmise ja ekspertiisi kulud, kui ka kõik muud tõendatavad kahjud, mida Ostja on kandnud seoses Müüja poolt mittevastava kauba müümisega Ostjale (nt trahvikulud).
	3. Garantii ajal asendatud Kauba suhtes hakkab kehtima uus garantii arvates asendatud Kauba Ostjale üleandmisest.
	4. Kauba Garantii hõlmab garantiiajal Kaubal või selle üksikutes detailides ilmnevate valmistamise-, materjali- või konstruktsiooni puuduste kõrvaldamist Müüja poolt. Müüjal on kohustus asendada puudustega Kaup juhul, kui Kauba või selle detaili parandamine, detaili asendamine ei ole võimalik.
	5. Müüa on kohustatud kõrvaldama puudused või asendama Kauba 14 kalendripäeva jooksul pärast kirjaliku teatise saamist Ostjalt.
5. Vastutus
	1. Lepingu rikkumise eest vastutavad Pooled vastavalt Lepingule ja kehtivatele õigusaktidele.
	2. Juhul, kui Müüja viivitab põhjendamatult kauba tarne teostamisega on Ostjal õigus nõuda leppetrahvi tasumist, mille suurus on 0,2 % õigeaegselt tarnimata kauba maksumusest iga hilinenud päeva kohta. Ostjal on õigus Kauba eest tasumisel vähendada Müüjale makstavat tasu leppetrahvi summa võrra.
6. Lepingu muutmine, lõpetamine
	1. Leping lõpeb:
		1. sellest tulenevate kohustuste nõuetekohase täitmisega;
		2. lepingu lõpetamisega Poolte kokkuleppel;
		3. lepingust taganemisel Lepingus või seaduses sätestatud alusel.
	2. Lepingu muudatused kehtivad vaid juhul, kui need on vormistatud kirjalikus vormis Lepingu lisadena ja alla kirjutatud Poolte volitatud esindajate poolt.
	3. Ostjal on õigus lõpetada leping viie (5) tööpäevase kirjaliku etteteatamisega ja nõuda kahjude hüvitamist, kui Müüja eirab hankedokumentides esitatud tingimusi.
7. Teated
	1. Pooltevahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
	2. Kirjalikud teated saadetakse Lepingu Pooltele e-posti teel (vajadusel digitaalselt allkirjastatuna) või selle võimaluse puudumisel antakse Lepingu Pooltele üle allkirja vastu. Kui ühe Poole teade on teisele Poolele saadetud Lepingus märgitud e-posti aadressil, loetakse see kättesaaduks järgmisel tööpäeval, v.a. juhul, kui teine Pool on teate kättesaamist e-posti teel varasemalt kinnitanud.
	3. Lepingu üks Pool on kohustatud kätte saadud ning vastust eeldavale teatele vastama kolme tööpäeva jooksul selle kättesaamisele järgnevast päevast lugedes, kui teates ei ole ette nähtud vastamiseks pikemat tähtaega.
	4. Ostja kontaktisik: \_\_\_\_\_\_\_\_\_\_, tel 5\_\_\_\_\_\_\_ e-mail \_\_\_\_\_@\_\_\_.
	5. Müüja kontaktisik: \_\_\_\_\_\_\_\_\_\_, tel 5\_\_\_\_\_\_\_ e-mail \_\_\_\_\_@\_\_\_.
8. Vääramatu jõud
	1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mille saabumist Pooled lepingu sõlmimisel ei näinud ette ega võinud ette näha (vääramatu jõud). Vääramatu jõuga on tegemist juhul, kui nimetatud asjaolu ei saanud Pool mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
	2. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest teisele Poolele kirjalikult teatama kolme päeva jooksul asjaolude tekkimisest.
9. Vaidlused ja nende lahendamine
	1. Võimalikud erimeelsused ja vaidlused lahendatakse läbirääkimiste teel.
	2. Lepinguga reguleerimata küsimused lahendatakse võlaõigusseaduses ettenähtud korras.
	3. Kokkuleppe mittesaavutamisel lahendatakse vaidlus kohtumenetluse korras.

**Ostja: Müüja:**

(allkirjastatud digitaalselt) (allkirjastatud digitaalselt)

Piibe Koemets \_\_\_\_\_\_\_\_\_\_\_

vallavanem juhatuse liige